ZENICA: Stambeni servis uspješno radio u uslovima Covid-19

Društvo za promet i usluge STAMBENI SERVIS d.o.o. Zenica relativno uspješno je prebrodio prošlu 2020. godinu, poslujući otežano u uslovima pandemije koronavirusa.

“Uprkos svemu godinu iza nas smatramo pozitivnom sa aspekta našeg rada”, ukazala je Amina Karić, referentica za pravne i ekonomske poslove.

Amina Karić

“Najveći problem predstavlja otežana procedura ulaska u stan radi intervencije zbog aktuelnog stanja za epidemiološkim mjerama”, kaže Karić, dodajući da opslužuju 140 zgrada.

Stambeni servis Zenica je prošle godine realizovao više projekata po Javnom pozivu resorne gradske službe, pri čemu je obavljeno osam sanacija krovova zamjenom azbestnog materijala sa trapeznim limom te utopljavanje jednog objekta.

Sa desetak zaposlenih očekuju uspješniju poslovnu 2021. godinu.